OpenLLM-France/wikimedia huggingface dataset:
# Arsoli

Arsoli Italiako udalerri bat da. Erromako probintzian kokatuta dago, Lazio eskualdean. 1.372 biztanle ditu, 12,2 kilometro koadroko azaleran banatuta.

## Mugakideak

Arsolik honako udalerri hauekin egiten du muga:
Marano Equo Riofreddo Rocca di Botte Roviano Cervara di Roma Oricola

## Kanpo estekak

* Datuak: Q241758
* Multimedia: Arsoli / Q241758
# Arsirrhyncha

Arsirrhyncha Agonoxenidae familiako tximeleta genero bat da. Bere espezie tipoa Arsirrhyncha fibriculata da.

## Espezieak

| Espeziea | Irudia | Egoera |
| Arsirrhyncha fibriculata | | daturik gabe |

## Kanpo estekak

* Datuak: Q9630910
* Espezieak: Arsirrhyncha
# Arsinoe I.a

Arsinoe I.a (K.a. 308-K.a. 247), Egiptoko erregina izan zen K.a. 285etik K.a. 274 arte.
Lisimako Traziakoa eta honen lehen emazte zen Nicaearen alaba zen. K.a. 285ean, Ptolomeo II.a Filadelfoa Egiptoko faraoiarekin ezkondu zen, Trazia eta Egiptoren Siriako diadoko zen Seleuko I.a Nikatorren aurkako aliantzaren zati gisa. Ptolomeorekin, hiru seme-alaba izan zituen: Ptolomeo III.a Evergetes, Lisimako eta Berenize Syra.
K.a. 279an bere amaordea eta bere senarraren arreba zen Arsinoe II.a heldu zenean, bere erregealdiaren amaia izan zen, Traziako erregina oihak, Ptolomeo II.aren aurka azpijokoan ibiltzea leporatu baitzion, nork arbuiatu egin zuen, eta bere arrebarekin ezkondu zen, Egiptoko errege tradizioa jarraituz, eta Filadelfo (bere anaien laguna) ezizena jaso zuen. Une horretatik aurrera, Ptolomeo III.a, ofizialki, Arsinoe II.aren semetzat hartu zen.
Arbuiatua, Arsinoe Koptosera joan zen, Wadi Hammamatetik gertu zegoen Goi Egiptoko hiri bat, K.a. 247an hil zen arte bertan bizi izan zelarik. Bere izena daraman estela bat aurkitu da, non erregearen emazte deitzen zaion, baina bere izena ez dago kartutxo batean jarria, erreginekin egin izan ohi zen bezala.
* Datuak: Q231668
* Multimedia: Arsinoe I / Q231668
# Arsinoe III.a

Arsinoe III.a, Juniano Justinok Euridize deitzen duena, eta, Tito Liviok Kleopatra (K.a. 246 edo K.a. 245-K.a. 204), Egiptoko erregina izan zen K.a. 220tik hil zen arte.

## Biografia

Ptolomeo III.a Evergetes eta Berenize II.a Egiptokoaren alaba eta Ptolomeo IV.a Filopator, bere anaiaren emaztea zen, bertako ohituren arabera. Ptolomeo IV.arekin, Ptolomeo V.a Epifanes izan zuen, euren oinordekoa izan zena.
Bere senarrarekin batera gobernatu zuen hamasei urtez, berarekin, Rafiak Antioko III.a Handiaren aurkako garaipena ikusiz, K.a. 217an. Baina oso eragingarria zen Ptolomeo IV.ak, Sosibioren azpijokoei kasu egin, eta, Filamoni, Arsinoe hiltzeko agindu zion.
Arsinoeren lagunek, honen heriotza mendekatu zuten, handik gutxira Ptolomeo IV.a hil ondoren, Filamonen etxean sartu eta, gainontzeko familiarekin batera hilez.
* Datuak: Q40258
* Multimedia: Arsinoe III / Q40258
# Arsmirandita

Arsmirandita mineral bat da.

## Ezaugarriak

Arsmirandita mineralaren formula kimikoa hau da: ${\ce {Na18Cu12Fe^{3+}O8(AsO4)8Cl5}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Arsmirandite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q19862338
# Arsuk

Arsuk Sermersooq udalerriko herri bat da, Groenlandiako hego-mendebaldean kokatuta. 2010eko datuen arabera 156 zituen. Herriaren izenak leku maitagarria esan nahi du groenlandieraz.

## Biztanleria

Azken bi hamarkadetan, Groenlandiako hegoaldeko herri eta hiri gehienek biztanleak galdu dituzte.

## Kanpo estekak

* Datuak: Q1992633
* Multimedia: Arsuk / Q1992633
# Banderas (zinema)

Banderas zinema Bilboko San Ignazio auzoko Lehendakari Agirre etorbidean zegoen zinema izan zen.

## Ezaugarriak

Eraikina 1950eko hamarkadaren amaieran altxatu zen, gaur egungo Lehendakari Agirre etorbidea eta Navarro Villoslada kaleen ertzean. Zinema auzoko etxebizitza gehienekin batera eraiki zuten. 1952an German Agirre arkitektoak, antzokia eraikitzeko proiektua aurkeztu eta hiru urte beranduago zabaldu zuten. Izena aldean dagoen mendiarena da.
Urte askotan zehar Lehendakari Agirre etorbidean egon zen auzoaren ertzean eta landaren ondoan, 1970eko hamarkadan ondoko Ibarrekolanda auzoa zabaltzen hasi arte. Zinema emanaldiez gain, kontzertuak eta antzerkia ere izaten ziren antzokian. 1970eko hamarkadaren amaieran, zinemako jabeek eraikina saldu eta bertan hamabi solairuko etxebizitza blokea eraiki zen (eraikin urdina).

## Ikus, gainera

* Bilboko zinemen zerrenda

## Kanpo estekak

* Datuak: Q12254755
# Bandiagarako amildegiak

Bandiagarako amildegiak (Dogon herriaren lurra)$^1$ UNESCOren gizateriaren ondarea :
| Amildegiaren zati baten ikuspegia ||
| Mota | Kulturala |
| Irizpideak | v, vii |
| Erreferentzia | 516 |
| Kokalekua | Mali |
| Eskualdea$^2$ | Afrika |
| Izen ematea | 1989 (XIII. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Bandiagarako amildegiak Dogon herrialdean, sabana eta Niger ibaiaren lautadaren artean, 200 kilometroan zehar hedatzen diren hareharrizko labarrak dira. Geologia, arkeologia eta etnologiaren aldetik dituen ezaugarriak direla eta, Mendebaldeko Afrikako toki hunkigarrienetako bat da. Gehiena Maliko Mopti eskualdean dago eta hego-mendebaldeko muturra Burkina Fason. 1989an UNESCOk Gizateriaren Ondare izendatu zuen.
Amildegiak babesleku naturalak izan ziren dogon etniarentzat. Harearrizko horma malkartsuek babesa eta aterpe ematen zuten, dogonen etxeak bikain ezkutatzen zituztelako. Buztin, lasto eta behi gorotzezko nahasketa batez eginak, urrunera ia nabariezinak ziren, eta oraindik ere hala dira. Mimetismo hori, ez ustekabekoa liskar toki batean, oso egokia zen. Amildegiko horma garaienen gainean eraikiak baitziren, etxe hauetara arroketan gora eskalatzen bakarrik hel zitekeen (kasu batzuetan oraindik ere hala da). Han eta hemen harkaitz sakabanatuak dituen lurralde honek zaildu egin zien zalditeria taldeei bertan bizi zirenak esklabu hartzea. Amildegiaren tontorretik ikuspegi pribilegiatua zegoen eta mehatxua zetorrela garaiz ikus zitekeen, oraindik eragotzia izan zitekeenean edo bere eragina gutxitua.

## Historia

Bandiagarako lehenbiziko biztanleak Toloyak izan ziren, K. a. III. eta II. mendeetan. Sanghatik hurbil dagoen harpe batean herri honen aztarnak aurkitu dira: buztinezko aletegiak, zeramika eta landare arrastoak.
XI. mendean Telem herria iritsi zen. Ehiztari, arrantzale eta biltzaileak ziren eta amildegian eraiki zituzten beren etxeak. Nekropolietan hildakoentzako eskaintzak jartzen zituzten. XIV. mendean, Maliko Inperioaren hedapen garaian, Dogonak amildegira iritsi ziren islametik ihesi. Orduan Telemak hegoalderantz ihes egitera behartuak izan ziren.
Telemak bizi ziren leizezuloak dira dogonentzako leku sakratuenak eta horietan dituzte hilobiak. Toki iritsiezinetan eraikiak izan ziren eta eskalatzaile trebeenak baino ezin ziren bertara ailegatu, baobabaren zuntzez eginiko sokak erabiliz.

## Erreferentziak

* Artikulu honen atal batzuk Gaztelaniazko Wikipediako Acantilados de Bandiagara artikuluan oinarriturik daude.
* ↑ Cliff of Bandiagara (Land of the Dogons) Unesco-org

## Kanpo estekak

* berria.info: Dogon herria, zeruari begira
* Fernando ROJO TOLOSA: Bandiagarako amildegia,dogon herriaren babesleku Idazten.com
* Datuak: Q650546
* Multimedia: Bandiagara Escarpment / Q650546
# Banderilla (udalerria)

Banderilla Mexikoko udalerri bat da. Veracruz de Ignacio de la Llave estatuan kokatua dago. 2010ean 21.546 biztanle zituen 19,84 km²ko azaleran. Herriburua [[Banderilla (Banderilla)|Banderilla]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q4854534
* Multimedia: Banderilla Municipality / Q4854534
# Bandersnatch

Bandersnatch Lewis Carrollek 1872an asmatutako fikziozko pertsonaia bat da. Lehen agerpena Ispiluan barrena eta Alicek han aurkitu zuena eleberrian egin zuen eta, ondoren, 1874ko The Hunting of the Snark poeman. Bi lan horietan ez da deskribapen zehatzik ematen,baina poeman esaten da lepo luzea duela eta atzapar zorrotzak; bi lanetan esaten da izaki izugarria eta oso azkarra dela. Ispiluaren barrena... lanean esaten da bandersnatchak ispiluaren atzean dagoen munduan aurki daitezkeela, eta The Hunting of the Snarken esaten da ozeanoa gurutzatu ostean abenturazale batzuek aurkitzen dutela. Carrollen hainbat adaptazioetan agertu da pertsonaia, eta beste egile askok ere erabili dute izaki ezezagun bat izendatzeko.

## Kanpo estekak

* Datuak: Q3257493
# Banderas

Banderas esanahi desberdineko hainbat gauza izan daiteke:

## Euskal Herrian

* Banderas: Bilboko antzinako zinema eta antzokia.
* Banderas mendia: Bilboko San Ignazio auzoaren iparraldean dagoen mendixka.

## Munduan

* Banderas badia, Mexikoko Nayarit estatuko badia.
* Banderas ibaia, El Salvadorren dagoen ibaia.
* Banderas, Ingalaterrako musika taldea.

## Pertsonaiak

* Antonio Banderas, zinema zuzendari eta aktore espainiarra.
# Banderilla (pintxoa)

    Artikulu hau pintxoari buruzkoa da; beste esanahietarako, ikus «Banderilla».
Banderilla edo ziri-mokadua tabernetan ohikoa den pintxo mota da. Hain da ohiturazkoa, ezen banderilla izena pintxoaren sinonimotzat ere jotzen duten. Ozpinetakoez egina: ozpin-pepinoak, olibak, tipulatxoak eta pipermina ditu 10 zentimetroko zotz batean sarturik.

## Erreferentziak

* ↑ «Zehazki - UPV/EHU» www.ehu.eus (Noiz kontsultatua: 2022-03-23).
* ↑ Lescure Beruete, Luis Felipe. (2004). Diccionario gastronómico. Términos, Refranes, Citas y Poemas. Madril: Visión Libros, 38 or..

## Kanpo-estekak

* Datuak: Q5718989
# Banderilla

Banderilla (gaztelaniatik ekarritako hitza, eusk. 'banderatxo' esan nahi duena) izan daiteke:
* Banderilla (pintxoa), ozpinetakoez egina.
* Banderilla (tauromakia), zezenaren lepagainean ipintzen duen makila.
# Banderola

Banderola bandera mota bat da.
Bere jatorria Erdi Aroko zutoihalak dira. Garai hartan gertaera edo ekintza nabarmenak egiten zirenean, esaterako, torneoak, txapelketak, koroatzeak, inaugurazioak edo bestelakoak, apaingarri gisa erabiltzen ziren.
Gaur egun haren erabilera antzekoa da, hots, erakusketak, azokak, kultura-topaketak eta antzekoetan maiz erabiltzen dira.

## Kanpoko komunikazio elementua

Kanpoko iragarkietan asko erabiltzen da. Olana luzeak izan ohi dira, eta sarri publizitate-mezuak dituzte inprimatuta; jendaurreko lekuetan jartzen dira, eta masta edo kale-argietan erantsita egon ohi dira.
Askotan saltoki-gune baten edo beste saltoki baten sarreran pankartak ikus daitezke urrunetik arreta erakartzeko.
Pankartak inprimatutako mezuak derrigorrean laburrak dira; beraz, gomendagarria da iragarriko ekitaldia zuzenean aipatzea. Eskuragarri dagoen espazioaren ondorioz, oso gutxitan erreproduzitzen dituzte irudiak, hortaz, zuzenean gertaeraren izena edo marka edo zuzeneko publizitate-leloak inprimatzen dituzte.

## Kanpo estekak

* Datuak: Q2882293
* Multimedia: Banderole / Q2882293
# Banderilla (tauromakia)

    Artikulu hau makilari buruzkoa da; beste esanahietarako, ikus «Banderilla».
Banderilla mutur batean garranga duen eta kolorezko paperez edo ehunez jantzita dagoen makila da, toreatzaileak zezenaren lepagainean ipintzen duena. Makilak 70 eta 78 zentimetro arteko luzera dute.
Lan hau normalean mendeko batek (banderillero deiturikoak) egiten du, baina batzutan ezpatariak berak egiten du

## Erreferentziak

* ↑ Harluxet Hiztegi Entziklopedikoa. Banderilla. .

## Kanpo estekak

* Datuak: Q2882300
* Multimedia: Banderillas / Q2882300
# Artasoeta

Artasoeta, Nafarroa probintzian topa dezakegun euskal mendia da. Galotze eta Itzalle arteko errepidetik hegoaldean gailentzen den haitz zorrotza da Artasoeta. Inguru horretan ohikoak diren haitz bakartietako bat da, ezezaguna mendizale gehienentzat, baina interesgarria bai gailurretik izanen dugun paisaia zabalarengatik, bai bidean ezagutuko ditugun txoko ederrengatik. Bazter horietako bat Artasoetatik hegoaldera aurki dezakegu: Oihanburua mendia, 1002 metrokoa, Artasoeta baino garaixeagoa, baina ikuspegi mugatuagokoa.

## Kanpo estekak

Artasoeta, http://www.euskal-herria.org/.
# Artatama I.a

Artatama I.a, K.a. XV. mende bukaeran, Mitanniko errege bat izan zen.
Bere erregealdi buruz gutxi ezagutzen da, ez baitu inon inskripziorik utzi. Amarnako gutunek, Egiptorekin aliantza bat ezarri zuen arbaso bat bezala aipatzen dute. Faraoiekin ezkontza aliantza politika bat ezarri zuen Mitanniko lehen erregea izan zen, nazioaren garapenerako oso politika onuragarria, egiptoar urrea erabili ahal izatea ahalbidetzen baitzion. Horregatik, bere alabetako bat, Tutmosis IV.a faraoiarekin ezkondu zuen.
# Artas (Hego Dakota)

Artas Ameriketako Estatu Batuetako inkorporatutako herri bat da. Campbell konderrian kokatuta dago, Hego Dakota estatuan. 7 biztanle ditu, 0,269458 kilometro koadroko azaleran banatuta.

## Ikus, gainera

* Campbell konderrian

## Kanpo estekak

* Datuak: Q2053611
# Artashumara

Artashumara, ustez, K.a. XIV. mendearen lehen erdialdean, Mitanniko erregea izan zen.
Shuttarna II.aren semea zen, baina ez dago bere erregealdiari buruz ezer jakinik. Egia esan, ez dago zehatz jakiterik, ezta benetan errege izan ote zen ere, edo tronurako erregegai bat izan ote zen. Edozein kasutan, errege izatera iritsi bazen ere, denbora laburrez izango zen, hila izango zelarik, eta, bere ondorengoa, bere anaia Tushratta izango zen.
# Artatama II.a

Artatama II.a, Mitanniko tronuaren usurpatzaile bat izan zen, denbora laburrez errege izan zena, K.a. 1350 inguruan.
Ez da Tushrattaren anaia ote zen ezagutzen, edo oinordekotza lerro aurkari batetakoa ote zen. Lehenik Hurriko errege koroarazi zen, eta, ondoren, Shubiluliuma I.a hititarekin aliatua, Mitanniko tronua lortu nahi izan zuen, biak ala biak, lehen saiakera batean garaituak izan zirelarik. Baina, bigarren saiakeran, Tushratta garaitu eta hil zuten, denbora laburrez errege izan zelarik, bere seme Shuttarna III.a tronura igo aurretik.
# Before Present

Before Present (laburtuta, BP), Oraina baino lehen esan nahi duen denbora eskala bat da, arkeologian, geologian eta beste arlo zientifikotan erabiltzen dena. "Oraina" hori 1950. urtean finkatu zen eta urte hori hartu zen, beraz, erreferentziatzat, erradiokarbono bidezko datazioen erreferentziako urtea baita, zehazki 1950. urteko urtarrilaren 1.

## Erreferentziak

* ↑ Arkeologia hiztegia. Gasteiz: Eusko Jaurlaritzaren Argitalpen Zerbitzu Nagusia, 33 or. ISBN 978-84-457-3478-0..

## Ikus, gainera

* Anno Domini (Kristo Ondorengo)
* Kristo aurretik
* Oraingo Aroa eta Oraingo Aroaren Aurrekoa

## Kanpo estekak

* Datuak: Q503142
# Before and After (filma)

Before and After 1996ko Barbet Schroeder frantziar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Ryan familiaren bizitza atsegina guztiz asaldatuko da Jacob, seme zaharrena berarekin zebilen neskaren, Martha Taverneren hilketaren susmagarri nagusitzat jotzen dutenean.

## Aktoreak

* Liam Neeson : Ben Ryan
* Meryl Streep : Carolyn Ryan
* Edward Furlong : Jacob Ryan
* Alfred Molina : Panos Demeris
* Julia Weldon : Judith Ryan
* John Heard : Wendell Bye
* Daniel von Bargen : Fran Conklin

## Erreferentziak

* ↑ www.sansebastianfestival.com

## Kanpo estekak

* Datuak: Q1178292
# Before the Devil Knows You're Dead

Before the Devil Knows You're Dead 2007ko Sidney Lumet estatubatuar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Diru pixka bat gehiago irabazteko helburuz, Andy eta Mark anaiek beren gurasoen bitxi-denda lapurtzea erabakiko dute. Krimen perfektua egin nahiko dute: batere pistolarik, indarkeriarik eta biktimarik gabe.

## Aktoreak

* Philip Seymour Hoffman: Andy Hanson
* Ethan Hawke: Hank Hanson
* Marisa Tomei: Gina Hanson
* Albert Finney: Charles Hanson
* Rosemary Harris: Nanette Hanson
* Brían F. O'Byrne: Bobby Lasorda
* Aleksa Palladino: Chris Lasorda
* Michael Shannon: Dex
* Amy Ryan: Martha Hanson
* Sarah Livingston: Danielle Hanson
* Damon Gupton: Doktorea
* Jordan Gelber: Agentea
* Adrian Martinez: zaintzailea
* Anita Sklar: erostari #1
* Josh Mowery: erostari #2
* Diane Bradley: erostari #3
* Richard Lublin: erostari #4
* Leonardo Cimino: William

## Erreferentziak

* ↑ www.sansebastianfestival.com

## Kanpo estekak

* Datuak: Q1321503
# Beffia

Beffia Frantziako udalerria da, Jura departamenduan dagoena, Borgoina-Franche-Comté eskualdean. 2013an 88 biztanle zituen.

## Demografia
### Biztanleria

2007an Beffia udalerrian erroldatutako biztanleak 88 ziren. Familiak 32 ziren, horien artean 12 pertsona bakarrekoak ziren (12 bakarrik bizi ziren gizonak), 8 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 42 etxebizitza zeuden, 32 familiaren etxebizitza nagusia ziren, 7 bigarren erresidentzia ziren eta 3 hutsik zeuden. 41 etxeak ziren eta 1apartamentu bat zen. 32 etxebizitza nagusietatik 28 bere jabearen bizilekua ziren, 3 alokairuan okupaturik zeuden eta 1 doan lagata zegoen; 1ek bi gela zituen, 5 etxek hiru zituzten, 9 etxek lau zituzten eta 17 etxek bost zituzten. 29 etxek euren parking plaza propioa zuten azpian. 13 etxetan ibilgailu bat zegoen eta 14 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Beffia udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 4 |
| 0 | 70-74 | 4 |
| 8 | 65-69 | 0 |
| 4 | 60-64 | 4 |
| 0 | 55-59 | 0 |
| 4 | 50-54 | 0 |
| 0 | 45-49 | 0 |
| 0 | 40-44 | 0 |
| 8 | 35-39 | 8 |
| 0 | 30-34 | 0 |
| 4 | 25-29 | 0 |
| 0 | 20-24 | 4 |
| 0 | 15-19 | 4 |
| 8 | 10-14 | 8 |
| 4 | 5-9 | 4 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 49 ziren, horien artean 35 aktiboak ziren eta 14 inaktiboak ziren. 35 pertsona aktiboak lanean(22 gizon eta 13 emakume) zeuden.. 14 pertsona inaktiboetatik 5 erretiraturik zeuden, 3 ikasten zeuden eta 6 "bestelako inaktibo" gisa sailkaturik zeuden.

### Ekonomia jarduerak

2000. urtean Beffia udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q588249
* Multimedia: Beffia / Q588249
# Beffu-et-le-Morthomme

Beffu-et-le-Morthomme Frantziako udalerri bat da Ardenak departamenduan dagoena, Ekialde Handia eskualdean. 2013an 62 biztanle zituen.

## Demografia
### Biztanleria

2007an Beffu-et-le-Morthomme udalerrian erroldatutako biztanleak 72 ziren. Familiak 20 ziren, horien artean 12 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 27 etxebizitza zeuden, 22 familiaren etxebizitza nagusia ziren, 2 bigarren erresidentzia ziren eta 3 hutsik zeuden. 26 etxeak ziren eta 1apartamentu bat zen. 22 etxebizitza nagusietatik 18 bere jabearen bizilekua ziren, 3 alokairuan okupaturik zeuden eta 1 doan lagata zegoen; 2 etxek bi gela zituzten, 2 etxek hiru zituzten, 3 etxek lau zituzten eta 15 etxek bost zituzten. 16 etxek euren parking plaza propioa zuten azpian. 10 etxetan ibilgailu bat zegoen eta 10 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Beffu-et-le-Morthomme udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 4 | 90-94 | 0 |
| 4 | 85-89 | 0 |
| 0 | 80-84 | 0 |
| 0 | 75-79 | 8 |
| 0 | 70-74 | 0 |
| 0 | 65-69 | 0 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 12 | 45-49 | 0 |
| 0 | 40-44 | 4 |
| 0 | 35-39 | 4 |
| 0 | 30-34 | 0 |
| 8 | 25-29 | 0 |
| 0 | 20-24 | 4 |
| 4 | 15-19 | 4 |
| 0 | 10-14 | 0 |
| 0 | 5-9 | 4 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 37 ziren, horien artean 25 aktiboak ziren eta 12 inaktiboak ziren. 25 pertsona aktiboak lanean(17 gizon eta 8 emakume) zeuden.. 12 pertsona inaktiboetatik 5 erretiraturik zeuden, 1 ikasten zegoen eta 6 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 eraikuntza enpresa zen eta 1 ibilgailuen saltze eta konpontze enpresa zen.
2009an norbanakoentzat zegoen zerbitzu bakarra igeltseroa zen.
2000. urtean Beffu-et-le-Morthomme udalerrian 8 nekazaritza-ustiategi zeuden, 615 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1018843
* Multimedia: Beffu-et-le-Morthomme / Q1018843
# Before Sunrise

Before Sunrise (euskaraz: «Egunsentia Baina Lehen»), 1995eko Richard Linklater estatubatuarrak zuzendutako amodiozko drama film bat da. Ethan Hawke eta Julie Delpy aktoreek antzeztu zuten.
Before Sunset (2004) jarraipena izan zuen.

## Sinopsia

Oharra: Atal honek istorio osoa edo amaiera argitzen du.
Paris hirira doan tren batean, Céline (Julie Delpy) frantziar ikasleak Jesse (Ethan Hawke) estatubatuar mutil gaztea ezagutu du, bere neskalagunak utzi ondoren Europan zehar bidaiatzen ari dena. Vienara iristean, Jesse trenetik jaitsi beharrean da biharamunean AEBetara itzuli beharra baidauka, baina Célinek berarekin gau batez hiri hartan elkarrekin igarotzeko konbentzituko du. Gau hartan zehar, elkarren artean sakonki ezagutu eta bizitza, heriotza eta sexuari buruz solastuko dira.

## Aktoreak

* Ethan Hawke: Jesse
* Julie Delpy: Céline
* Andrea Eckert: Treneko emaztea
* Hanno Pöschl: Treneko senarra
* Karl Bruckschwaiger: Zubiko tipoa
* Tex Rubinowitz: Zubiko tipoa
* Erni Mangold: Esku irakurlea
* Dominik Castell: Kaleko poeta
* Haymon Maria Buttinger: Tabernaria
* Bilge Jeschim: Belodun dantzaria
* Adam Goldberg (krediturik gabe): Treneko gizon lokartua

## Kanpo loturak

* IMDBko fitxa irakurgai (Ingelesez)
# Before Night Falls

Before Night Falls 2000ko Julian Schnabel estatubatuar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Filmak Reinaldo Arenas poetaren bizitza azaltzen du: umearoa Kubako nekazal giroan, Iraultzan izandako parte-hartzea, Castroren errejimenan jasandako jazarpena, 1980ko erbestaldia eta heriotza Estatu Batuetan.

## Aktoreak

* Javier Bardem: Reinaldo Arenas
* Olivier Martinez: Lazaro Gomez Carriles
* Johnny Depp: Bon Bon / Victor tenientea
* Héctor Babenco: Virgilio Pinera
* Andrea Di Stefano: Pepe Malas
* Santiago Magill: Tomas Diego
* John Ortiz: Juann Abreu
* Manuel González: Jose Lezama Lima
* Francisco Gattorno: Jorge Camacho
* Marisol Padilla Sánchez: Margarita Camacho
* Michael Wincott: Herberto Zorilla Ochoa
* Pedro Armendáriz Jr.: Reinaldoren aitona
* Sean Penn: Cuco Sanchez
* Najwa Nimri: Fina Zorilla Ochoa
* Diego Luna: Carlos

## Kanpo estekak

* Datuak: Q246997